laion/Wikipedia-Exotic huggingface dataset:
פרס באומגרטן

פרס באומגרטן (בהונגרית: Baumgarten-díj) היה פרס ספרותי בהונגריה, שהקים פרנץ פרדיננד באומגרטן, סופר, מבקר ספרות הונגרי-יהודי שכתב בגרמנית. הפרס היה הפרס הספרותי החשוב בהונגריה בין שתי מלחמות העולם וחולק על ידי קרן באומגרטן. המייסד החליט בצוואתו מ-17 באוקטובר 1923, כי בחלק מעושרו תוקם קרן שתעניק סיוע בצורת מענק שנתי, גמול או סיוע לסופרים הונגרים שהם "חסרי דעות קדומות דתיות, גזעיות וחברתיות ומשרתים בכתיבתם רק מטרות אידיאליות נעלות ולכן זקוקים לתמיכה חומרית". כאשר מת מייסד הקרן בשנת 1927 ערערה המשפחה על הצוואה, ואילו סופרים גרמנים והונגרים מחו נגד כוונת המשפחה. מסיבה זו, נכנסה הצוואה לתוקף רק באפריל 1928. חבר הנאמנים של קרן באומגרטן החליט אז על הענקת הפרסים. הפרסים הראשונים הוענקו בשנת 1929. הפרס האחרון חולק בשנת 1949. עד אז, למעט בשנת 1945, חולקו הפרסים מדי שנה ב-18 בינואר במטה הקרן. הפרסים השנתיים היו בסכומים שבין 3,000 ל-8,000 פנגו הונגרי. במהלך קיומהו, העניקה קרן באומגרטן 126 מענקים ופרסים. לאחר מותו ב-9 באוגוסט 1950 של אלדאר שופלין, אחד ממנהלי הקרן, בוטלה כליל פעילות הקרן. לאחר פירוקה הוחלף הפרס בפרס אטילה יוז'ף שהוקם על ידי ממשלת הונגריה. לאחר חילופי השלטון בשנת 1990, ניסה ארתור באומגרטן, מצאצאי פרנץ באומגרטן, להחיות את הפרס אך מאמציו לא צלחו. כנגד הקרן, חברי חבר הנאמנים, וגם המייסד עצמו הועלו ביקורות רבות. אחת ההאשמות הייתה שחבר הנאמנים רצה לתמוך רק בסופרים ומשוררים ליברליים.[דרוש מקור] מדיה וקבצים בנושא פרס באומגרטן בוויקישיתוף תעודת ייסוד הפרס (בהונגרית) A Baumgarten Alapítvány Alapító Oklevele, web.archive.org פסיפס מההיסטוריה של קרן באומגרטן (בהונגרית) Mozaikok a Baumgarten Alapítvány történetéből, beszelo.c3.hu הצעת תרומה לחידוש פרס באומגרטן (מאמר) (בהונגרית) Kukorelly Endre egymillió forintot ajánlott fel a Baumgarten-díj visszaállítására, fidelio.hu Tezla, Albert (1970). Hungarian Authors; a Bibliographical Handbook. Cambridge, Massachusetts: Harvard University Press. ISBN 978-0-674-42650-4 פרסים בספרות. פרס באומגרטן (מאמר באנגלית) מיהאי באביץ: פרנץ באומגרטן והקרן שלו (בהונגרית)
נחל צופר

נחל צופר הוא נחל אכזב הנמצא בערבה התיכונה. הנחל מתחיל ליד הר נשפה, בתחומי שמורת נחל עשוש, זורם בכיוון מזרח, ומתמזג עם נחל עשוש צמוד ליישוב צוקים, מצפון לו. לאחר המיזוג, נקרא הנחל המאוחד נחל עשוש, ולאחר כ-2 ק"מ נשפך לנחל הערבה הזורם צפונה. בקרבת נקודת ההתמזגות, כ-3 ק"מ בכיוון צפון-מערב (בתוך יובל של נחל עשוש) נמצא גב צופר, לרגלי מפל יבש בגובה 25 מטר בערך. בראש המפל יש גב נוסף, קטן יותר. במהלך שיטפונות בנחל מתמלאים הגבים, והגב התחתון שומר על מימיו למשך חודש עד חודשיים. הגב העליון מתייבש מוקדם יותר. שביל ישראל עובר גם הוא בתחומי שמורת הטבע עשוש, והולך כ-1 ק"מ על תוואי נחל צופר. שביל ישראל: נחל עשוש - נחל ברק (מסלול 22) - ישראל, באתר מסע אחר ערך זה הוא קצרמר בנושא נהרות ונחלים ובנושא ישראל. אתם מוזמנים לתרום לוויקיפדיה ולהרחיב אותו.
לימנאביס

לימנאביס (שם מדעי: Limenavis; מילולית: "עוף גבולי") הוא סוג נכחד של עוף קדום, שחי בסוף הקרטיקון עליון לפני כ-70 מיליון שנה לפני זמננו והשתייך לעופות הקמאים המפותחים ביותר (מהקבוצה אורניתורה). לעומת יתר העופות הקרטיקוניים הידועים שחיו באותו הזמן, הלימנאביס היה ככל הנראה קרוב יותר לעופות המודרניים בני זמננו. הלימנאביס התגלה בחפירות ארכאולוגיות, בשנת 2001, בחנרל רוקה שבארגנטינה. מאובניו של הלימנאביס כוללים עצמות כנף, עצמות שבורות לא ברורות, ושרידים נוספים. בשנים שלאחר מכן, מצאו ראייה נוספת המקשרת בין הלימנאביס לאיכתיאורניס (עוף בעל שיניים), אך במקביל נמצאה ראיה נוספת לכך כי הוא אינו משתייך לקבוצה עופות בתראים. נכון ב-2013, בוצעה בדיקה נוספת שבה הצליחו למצוא ראיות לקשר כלשהו המתקיים בין הלימנאביס לאיכתיאורניס. לימנאביס, באתר GBIF (באנגלית) תיאור לימנאביס ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
גווילין נשרפין ואותיות פורחות

גווילין נשרפין ואותיות פורחות הוא ספר הגות בנושא השואה והדת, שערך זוהר מאור על בסיס כתביו של הרב שמואל זנוויל כהנא שרוכזו במאות פנקסים ("פנקסי ההר") אותם כתב כהנא בשנות ה-50 וה-60. הספר יצא לאור בשנת 2018 בהוצאת אוניברסיטת בר-אילן. הספר עוסק באמונה ותאולוגיה לאור השואה, והוא מורכב משבעה חלקים: רעיונות טמירים ומוזרים, הרהורים על השואה ההנהגה הרבנית בשואה דברי תורה בצל השואה השואה והעקדה אגדות השואה ילדים בשואה הר ציון והנצחת השואה בפרק הראשון משורטטת מחשבה יהודית בעקבות השואה, אשר מבוססת על השקפותיו של כהנא בשילוב עם מחשבות ניצולים נוספים, מהם שאמונתם התחדדה ומהם שחוו כפירה בעקבות השואה. באופן שאינו מקובל בספרות הרבנית שבעקבות השואה, כהנא נמנע מלצנזר ביטויים קשים כלפי האלוהים שהשמיעו באוזניו ניצולים מהשואה. הפרק החמישי - "אגדות השואה", מורכב מסיפורים קצרים המבוססים על רקע אמיתי, אך אינם צמודים לעובדות ולעיתים מהווים הרכבה של חלקי עובדות מסיפורים שונים שהפכו לאגדה אחת. סיפור אחד, שברקע לו עמדה עדות אמיתית, מתאר סיטואציה שהתרחשה לכאורה בחנוכה באושוויץ, בה רב מפנה את תלמידו להביט בעשן המשרפות, ואומר לו ”אלה הנרות, אנחנו גופנו נרות החנוכה של הקב"ה”. סיפור אחר מתאר חזן בגטו שבהיעדר סידור לא היה יכול לומר את נוסח התפילה וכתחליף הניף לעבר השמים את בנו היתום שקרא "אמא, אמא!" הפרק האחרון עוסק בהנצחת השואה, תוך התמקדות במרתף השואה שהיה מפעל חייו של המחבר עצמו. סקירת הספר באתר אוניברסיטת בר-אילן. תמיר גרנות, ‏אגדות השואה, בעיתון מקור ראשון, 20 בדצמבר 2018 אליעזר היון, אלוהים במרתף: מוזיאון השואה שהקדים את יד ושם, באתר ynet, 20 בדצמבר 2018 הילה פלאח "כתבים על השואה: גווילין נשרפין ואותיות פורחות" באתר "כל הזמן"
קאדילק סדרה 65

קאדילק סדרה 65 (באנגלית: Cadillac Series 65) היא מכונית סלון גדולה, מתוצרת חטיבת הרכב היוקרתי קאדילק, חברת בת של ג'נרל מוטורס האמריקאי, אשר יוצרה בין השנים 1937–1938 בארצות הברית. 4 דלתות - סלון. 4 דלתות - קבריולה. יוצרו 3,877 יחידות. 4 דלתות (דגם סדאן). 5 נוסעים (דגם סדאן, שנת 1937). 6 נוסעים (דגם סדאן, שנת 1938). דלתות אחוריות - "דלתות התאבדות" (ציר התנועה של פתיחת הדלת מנוגד לכיוון הנסיעה). מנוע קדמי. מנועי בנזין. מנוע קירור מים. סוג הנעה: הנעה אחורית. רדיו. בשנת 1938 "סדרה 65" ו"סדרה 75" שיתפו סגנון חזיתי חדש, עם סורג סלולרי אנכי מאסיבי. בשנת 1937 מחיר היחידה עמד על 1,945 דולר, יוצרו 2,401 יחידות. בשנת 1938 מחיר היחידה נע בין 2,600-2,285 דולר, יוצרו 1,476 יחידות. קאדילק קאדילק סדרה 60 קאדילק סדרה 61 מדיה וקבצים בנושא קאדילק סדרה 65 בוויקישיתוף קאדילק סדרה 65, סרטון באתר יוטיוב קאדילק סדרה 65, סרטון באתר יוטיוב Kimes, Beverly (1996). standard catalog of American Cars 1805-1942. Krause publications. ISBN 0-87341-428-4. [Gunnell, John (2005). Standard Catalog of Cadillac 1903-2005. Krause publications. ISBN 0873492897 "קאדילק סדרה 65" vintagecarcollector.com/vehicles/77/1938-cadillac-series-65 "קאדילק סדרה 65", שנת 1938 - תמונה mcecars.com/vehicles/450/1938-cadillac-series-65 "קאדילק סדרה 65", 4 דלתות, קבריולה כולל תמונות mecum.com/lots/CA0814-191365/1938-cadillac-series-65-convertible-sedan
פוקי

האם התכוונתם ל... אישים טימו פוקי ליליאן דברה "פוקי" ווטסון-ריצ'רדסון ג'ואנה גבריאל "פוקי" קווסנל מאכלים פוקי (מאכל שמקורו בהוואי) – מנת דגים שמקורה בהוואי פוקי (מאכל שמקורו ביפן) – חטיף יפני דמויות פוקי - דמות מתוך הקומיקס של גארפילד
ד'ו אלכפל

ד'וּ אלְ-כִּפְל (בערבית: ذُو ٱلْكِفْل) הוא אחד מנביאי האסלאם, אשר באופן מסורתי מזוהה על ידי תאולוגים עם יחזקאל, הנביא המקראי. על פי המסורת האסלאמית, הוא חי כ-75 שנים באזור שבו נמצאת כיום עיראק. המוסלמים מאמינים שאללה העניק לד'ו אל-כפל מעמד גבוה מאוד עוד בחייו. אמנם לא הרבה ידוע על ד'ו אל-כפל ממקורות היסטוריים אחרים, אך כל הפרשנים הקלאסיים של הקוראן מדברים עליו כעל נביא צדיק אשר היה דבק באל כל ימי חייו. ד'ו אלכפל מוזכר פעמיים בקוראן: ”וישמעאל, וחנוך, וד'ו אל-כיפל, כולם מהסבלנים” (סורה 21 (סורת אל-אנביאא'), פסוק 85). ”והזכירו את ישמעאל, את אלישע ואת ד'ו אל-כפל, כולם מן המובחרים” (סורה 38 (סורת צ.), פסוק 48). חוקרים והיסטוריונים רבים מאמינים שד'ו-אלכפל הוא יחזקאל המקראי אשר נזכר בספרי התנ"ך. חרף העובדה שהוא מזוהה באופן מסורתי עם יחזקאל, ישנם תאולוגים והיסטוריונים אשר חולקים על הדעה הרווחת. חלק מזהים אותו כיהושע בן נון, אחרים מזהים אותו כעובדיה, ויש כאלו שאף מאמינים שהוא היה ישעיהו. ישנן דעות נוספות, כמו הדעה של העדה האחמדית, אשר מאמינים כי ד'ו-אלכפל הוא גאוטמה הבודהה. מדיה וקבצים בנושא ד'ו אלכפל בוויקישיתוף Ibn Kathīr, Ismāʻīl ibn ʻUmar, approximately 1301-1373., Stories of the prophets : [peace be upon them], 2nd edition, Riyadh Timeline of Prophets, prophetsofallah.tripod.com Archived copy (הקישור אינו פעיל, 2012-07-28) (אורכב 28.07.2012 בארכיון Wayback Machine) 21, תרגום משמעויות הקוראן המבורך, כפר קרע, ישראל: דאר אלסלאם, 2017, עמ' 336 38, תרגום משמעויות הקוראן המבורך, כפר קרע, ישראל: דאר אלסלאם, 2017, עמ' 460 Aslan, Reza., No god but God : the origins, evolution, and future of Islam, New York: Random House, 2005 The study Quran : a new translation and commentary, First edition, New York, NY Webb, Suhaib., Essentials of Islamic faith, Parents and teens editon, Lexington, Ky.: Suhaib Webb Institute of Sacred Sciences, 2017 Was Prophet Dhul-Kifl possibly The Great Buddha ? | eshaykh.com, eshaykh.com
טיליה הרולד

טיליה הרולד (באנגלית: Tilia Herold; נולדה ב-14 בספטמבר 1948) היא עיתונאית בריטית המתגוררת באוסטריה. הרולד נולדה בלונדון, בשנות השישים עבדה בבית ההוצאה לאור "Heinemann". בשנות השישים עברה לאוסטריה בעקבות נישואיה לאזרח המדינה, שם החלה לעבוד בארגון הפיתוח התעשייתי של האומות המאוחדות (אנ'). ב-1979 עברה לעבוד ב-ORF, ארגון השידור האוסטרי, שם שימשה כראש תחנת הרדיו דוברת האנגלית "Blue Danube Radio". היא כיהנה בתפקיד זה עד שב-1995 התחנה התאחדה עם תחנת רדיו אחרת. לאחר מכן עבדה בתחום של דיווח חדשות החוץ. מ-1982 ועד 1990 מלבד 1985 ובין 1994–1995 הייתה מגישת תוצאות ההצבעה של אוסטריה באירוויזיון. ב-1998 הייתה שותפה בכתיבת הספר "Easy does it - useful Proverbs and Phrases". ב-2004 מונתה לנציבת שוויון ההזדמנויות של ORF. היא אמא לבן. כתבה באתר ots טיליה הרולד, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
משפחה פלוס

משפחה פלוס הייתה תוכנית מגזין בענייני משפחה בהנחיית מיכל ינאי. התוכנית שודרה החל מינואר 2019 בערוץ 13. התוכנית עוסקת בכל מה שמעסיק הורים שהקימו משפחה טעונה על שאלות ותהיות ההורים, מה נכון ומה לא נכון, איך ראוי לגדל את ילדיהם, וגם מה עושים כשלא ממש יודעים מה לעשות. לפני עליית התוכנית שודרה תוכנית שבועית בערוץ עשר בשם "משפחה שכזאת" שעסקה גם בענייני משפחה. את התוכנית הנחו מיכל ינאי ונתי קלוגר. בעקבות מיזוג רשת וערוץ עשר הוחלט להחליף את התוכנית "משפחה שכזאת" ב"משפחה פלוס" כאשר אותה תנחה מיכל ינאי לבדה ותצולם באותם אולפנים. התוכנית שודרה החל מינואר 2019 בערוץ 13. משפחה פלוס, דף התוכנית בפייסבוק משפחה פלוס, באתר חדשות 13, 10 בינואר 2019
Sie werden euch in den Bann tun, רי"ב 44

Sie werden euch in den Bann tun (בעברית: הנה ינדו אתכם), רי"ב 44, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון שלאחר חג העלייה, 21 במאי 1724. קנטטה זו הייתה השבע עשרה שהלחין באך באותה שנה, לאחר שבשנה הקודמת הלחין עשרים וחמש קנטטות. הקנטטה הקודמת שהלחין היא רי"ב 37. ב-1860 הוציאה לאור חברת באך את הקנטטה לראשונה, בכרך 10 של פרסומיה. סדר הקריאה לאותו יום כולל פסוקים מאיגרת פטרוס הראשונה העוסקים בערבות ההדדית בין המאמינים ופסוקים מהבשורה על-פי יוחנן בהם מתאר ישו לתלמידיו את אשר יקרה לאחר מותו, ובין השאר שהם יירדפו בגלל אמונתם. לברית הקנטטה נכתבה על ידי מחבר לא ידוע והיא עוסקת בעיקר בדבקות הנוצרים באמונתם גם בזמן הרדיפה על ידי אויבי האמונה והאנטיכריסט. הקנטטה נועדה לביצוע על ידי סולני סופרן, אלט, טנור ובס בליווי מקהלה בת ארבעה קולות, ובתזמור של שני אבובים, שני כינורות, ויולה ובאסו קונטינואו. לקנטטה שבעה פרקים: אריה לטנור ולבס: Sie werden euch in den Bann tun (הנה ינדו אתכם) מקהלה: Es kömmt aber die Zeit (ואף תבוא השעה שכל ההורג אתכם) אריה לאלט: Christen müssen auf der Erden (נוצרים על הארץ) כורל לטנור: Ach Gott, wie manches Herzeleid (אה אלהים, אילו מכאובים עזים) רצ'יטטיב לבס: Es sucht der Antichrist (האנטיכריסט מחפש) אריה לסופרן: Es ist und bleibt der Christen Trost (זו היא, אף תישאר, נחמתם של הנוצרים) כורל: So sei nun, Seele, deine (לכן, נשמה, היי נאמנה לעצמך) היצירה הוקלטה במלואה 16 פעמים בהקלטות מסחריות. בין המנצחים שביצעו את ההקלטות ניתן לציין את הלמוט רילינג (ב-1979), טון קופמן (ב-1998) וג'ון אליוט גרדינר (ב-2000). פרטי הקנטטה באתר קנטטות באך טקסט הקנטטה באתר קנטטות באך (בתרגום לעברית) רשימת פרסומי באך באתר IMSLP פטרוס הראשונה, ד', 8-11 יוחנן ט"ו, 26 - ט"ז 4 רשימת ההקלטות באתר קנטטות באך
מסכת גרים

מסכת גרים היא חיבור הנמנה עם המסכתות הקטנות. המסכת מכילה ארבעה פרקים העוסקים בדיני גירות וגרים בנושאים שונים, כגון דרכי הגיור וכדומה. מסכת גרים לא נזכרה כלל בתלמוד ובראשונים. ונזכרה לראשונה בפירוש מגדל עוז על הרמב"ם בפרק יג ופרק יד. אמנם יש שכתבו שמסכת זו נרמזה כבר במדרש רבה על הפסוק בקהלת ”ויתרון ארץ בכל היא”: ר' נחמיה אומר ויתרון ארץ בכל היא דברים שתראה הן מיותרין בתורה כגון תוספות של בית רבי ותוספות של ר' נתן הלכות גרים ועבדים אף הם נתנו למשה מסיני וכגון הלכות ציצית תפילין ומזוזות בכלל התורה הם — קהלת רבה פרשה ה כאמור במסכת גרים ארבעה פרקים שעוסקים בעניינים שונים בנושאי גרים: פרק ראשון - קבלת הגרים וטבילתם פרק שני - מילת הגר פרק שלישי - דיני גר תושב, ודיני יורשת הגר פרק רביעי - חביבות הגרים ויחס ישראל לגרים מסכת גרים נדפסה במספר נוסחאות שונות, לראשונה הודפסה על ידי החיד"א בסוף ספרו שמחת הרגל (חלק ב'), בשנת תקמ"ז בליוורנו וכך כתב שם: ”מסכתא זו מהמסכתות קטנות כידוע והיא לא נדפס"ה, והעותקה מהש"ס המצוי בעיר פערשי שבתחילת אשכנז, כתוב על קלף בעיר פאריץ בשנת ק"ג לאלף השישי לאחד מקרובי רבינו שמשון משנ"ץ...” לאחר מכן מצא החיד"א כתב יד מתוקן יותר והדפיס אף אותו בספרו 'מראית העין' בשם 'נוסחא חדתא' = נוסח חדש. בשנת תרי"ט נדפסה המסכת ביחד עם שבע מסכתות קטנות כחלק ממהדורת הש"ס בדפוס זיטומיר, הדפסה זו נעשתה כמעט ללא שינויים. לאחר מכן בשנת תר"מ נדפסה המסכת בדפוס וילנא בתוספת מראה מקומות והערות נוספות. מסכת גרים אזולאי, חיים יוסף דוד, 1724-1806, שמחת הרגל חלק ב, באתר היברובוקס אזולאי, חיים יוסף דוד, 1724-1806, מראית העין, באתר היברובוקס, (נוסח אחר) הוצאת וגשל, ש”ס נהרדעא חט”ז עבודה זרה הוריות, באתר היברובוקס מהודרת היגער, מסכת סופרים ב, באתר היברובוקס מהדורת קירכהים, מסכת סופרים, באתר היברובוקס פירושים פירוש על מסכת גרים 'אמת וצדק' מאת רבי חיים קניבסקי. תורה תמימה קהלת פרק ה הערה מד, וכן כתב היגר בהקדמה למהדורתו.
Bagh nakh

Bagh nakh (במראטהית: वाघनख או वाघनख्या, בבנגלית: বাঘনখ, בהינדית: बाघ नख, באורדו: باگھ نکھ, בתרגום חופשי: טְפרי הנמר) הוא סוג של נשק קר דמוי טְפרים, העשוי ממתכת, שמקורו בתת-היבשת ההודית. כלי הנשק מעוצב כך שישתלב מעל פרקי היד או מוסתר מתחת כף היד. הוא מורכב מארבעה או חמישה להבים מעוקלים המחוברים למוט המעוקל בשני צדדיו, ה-Bagh nakh נועד לחתוך דרך העור והשרירים. מקובל שהוא נוצר בהשראת הטפרים של חתולים גדולים. אגרופן מדיה וקבצים בנושא Bagh nakh בוויקישיתוף
הוראס ליווריכט

הוראס ליווריכט (באנגלית: Horace Brisbin Liveright;‏ "LIVE-right" על בסיס שם משפחה גרמני Liebrecht,‏ 10 בדצמבר 1884 – 24 בספטמבר 1933) היה מו"ל ומפיק אמריקאי ממוצא יהודי. הוראס ליווריכט נולד בשנת 1884 בעיירה בפנסילבניה למשפחה יהודית. הוא התחתן עם ליסיל אלזס, בת של איש עסקים שבבעלותו היה בית החרושת לנייר. בשנת 1917 הוא יסד הוצאה לאור Modern Library ביחד עם שותפו אלברט בוני. הם התמחו בהוצאה לאור של ספרים לא יקרים של סופרים מאירופה ומארצות הברית. בין היתר הם פרסמו ספרים של ת"ס אליוט, תאודור דרייזר, ברטראנד ראסל וסופרים נוספים. הוראס ליווריכט היה בדעה שניתן למכור ספרים בשיטות דמות למכירת מוצרים אחרים. בשנת 1929 הוא פרסם גרסה אנגלית של רומן מאת רודיון מרקוביץ' וכל הספרים נמכרו תוך מספר חודשים. הוצאה לאור הוציאה את הספרים הראשונים של ארנסט המינגוויי. למרות הצלחה מסחרית, היחסים בין השותפים הדרדרו. בסופו של דבר הוחלט על פירוק השותפות. קביעת זהות הבעל העסק העתידי בוצע בעזרת הטלת מטבע. בשנת 1924 הוראס ליווריכט החליט להיכנס לעסקי תיאטרון. בחירת המחזות לא הייתה מוצלחת והוא נאלץ לכסות את ההפסדים בעזרת הוצאה לאור שבבעלותו. הדבר גרם לכך שלקראת שנת 1928 הוא איבד שליטה על העסק ובשנת 1930 הוצאה כללית מניהול הוצאה לאור שיסד. לעומת זאת העסקים שלו בהפקת תיאטרון החלו להביא הכנסות. בשנת 1927 הצגה Dracula זכתה להצלחה והוא קיבל כ-2 מיליון דולר. למרות זאת, הוא לא הצליח לשלם תמלוגים לכותב ההצגה. הוראס ליווריכט נפטר בשנת 1933 מדלקת ריאות. Tom Dardis "Firebrand: The Life of Horace Liveright" (1995) (ISBN 0679406751). קורות חיים ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
היגר H5C

היגר H5C (באנגלית: Higer H5C, שם רשמי: Higer Bus Company Limited) הוא מיניוואן מתוצרת יצרנית הרכב הסינית Higer Bus (אנ') אשר מיוצר משנת 2004 ועד היום. 3 דלתות - מיניוואן. 4 דלתות - מיניוואן. 3 דלתות - מסחרית. 4 דלתות - מסחרית. 3 דלתות - מיניבוס - 14 נוסעים. 3 דלתות - מיניבוס - 17 נוסעים. דגמי "היגר H5C" משווקים מאוגוסט 2004. מנוע קדמי. מנוע הנעה אחורית. קיבולת מכל דלק - 70 ליטר. מחיר היחידה נע בין 16,530 - 24,680 רנמינבי (שנת 2004, בסין). "היגר H5C" "היגר H5C" "היגר H5C" מדיה וקבצים בנושא היגר H5C בוויקישיתוף "היגר H5C" chinaautoweb.com/car-models/higer-hiace-van "היגר H5C" en.higer.com/vanpickup היגר H5C en.higer.com/vanpickup/1164 היגר H6C en.higer.com/vanpickup "היגר H5C" en.higer.com/vanpickup ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "היגר H5C".
יובל אשכנזי (כדורסלן)

יובל אשכנזי (נולד ב-19 בפברואר 1971) הוא כדורסלן עבר ישראלי ששיחק בעמדות הרכז והקלע. גובהו 1.91 מטרים. יובל אשכנזי שיחק במדי העולה החדשה לליגה הלאומית הראשונה הפועל גבעתיים בעונת עונת 1992/1993, ונבחר בתום העונה לתגלית העונה. בעונה זו הגיעה גבעתיים לגמר גביע המדינה בכדורסל, אך הפסידה להפועל תל אביב, כאשר אשכנזי קלע בגמר 14 נקודות. אשכנזי שיחק בקבוצה בסך הכל שלוש עונות והוא מלך הסלים בתולדותיה, בתקופה בה שיחקה בליגה הראשונה. בשנת 1995 עבר להפועל תל אביב ושיחק בשורותיה במשך עונה אחת. לאחר מכן הצטרף להפועל אילת ובמדיה שיחק שלוש עונות. בסוף עונת עונת 1998/1999 נפצע אשכנזי בברכו, לא חזר לשחק ובשנת 2000 הודיע על פרישה. אשכנזי השתקע באילת גם לאחר עזיבתו את הקבוצה המקומית. גם כיום הוא מתגורר באילת ונשוי לאודליה. שני בניו ירדן ואור הם כדורסלני הפועל אילת בהווה. פרופיל שחקן, באתר מינהלת ליגת העל בכדורסל פרופיל שחקן, באתר כדורסלע הפועל גבעתיים, עונה סדירה, באתר מנהלת ליגת העל גם יובל אשכנזי בפורשים, באתר וואלה, 29 באוגוסט 2000 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
טימותי אוואני

טימותי דניס אוואני (באנגלית: Timothy Dennis Awany; נולד ב-6 באוגוסט 1996) הוא כדורגלן אוגנדי המשחק בעמדת הבלם במ.ס. אשדוד. אוואני התחיל את הקריירה שלו בקמפלה סיטי קונסול מליגת העל האוגנדית. ב-14 ביולי 2019 נרכש תמורת כ-300 אלף דולר וחתם במ.ס. אשדוד מליגת העל. ב-10 ביולי 2016 ערך אוואני את הופעת הבכורה שלו בנבחרת אוגנדה בתיקו 1-1 עם גבון. אוואני השתתף עם נבחרתו בגביע אפריקה לאומות 2017, בו הודחה נבחרתו בשלב הבתים, ובגביע אפריקה לאומות 2019, בה הודחה נבחרתו בשלב שמינית הגמר. קמפלה סיטי ליגת העל האוגנדית: 2015/2016, 2016/2017, 2018/2019 הגביע האוגנדי: 2017/2018 שחקן העונה באוגנדה: 2017/2018 טימותי אוואני, באתר Transfermarkt טימותי אוואני, באתר Soccerway טימותי אוואני, באתר WorldFootball.net טימותי אוואני, באתר National Football Teams טימותי אוואני, באתר FootballDatabase.eu עמית קרקו, ‏זר שלישי שמגיע הקיץ: טימותי אוואני חתם באשדוד, באתר ONE‏, 14 ביולי 2019 אשר גולדברג, ‏‏בלם נבחרת אוגנדה חתם לארבע שנים במ.ס. אשדוד, באתר ספורט1, 14 ביולי 2019 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
עונת 2019/2020 בפרמייר ליג

עונת 2019/2020 הייתה העונה ה-28 במסגרת הפרמייר ליג האנגלית. העונה נפתחה ב-9 באוגוסט 2019 והסתיימה ב-26 ביולי 2020. מנצ'סטר סיטי היא האלופה המכהנת פעם שנייה ברציפות, לאחר שזכתה בעונה הקודמת בטרבל מקומי. בעונה זו נכנסה לשימוש לראשונה מערכת ה-VAR. בעקבות התפרצות נגיף הקורונה בממלכה המאוחדת הוחלט שהליגה תופסק עד להודעה חדשה החל מ-13 במרץ 2020. לאחר מכן הוחלט שהליגה תימשך ב-17 ביוני והמשחקים יערכו ללא קהל. ליברפול זכתה באליפות בעונה זו כבר אחרי 31 משחקים. הייתה זו האליפות שהושגה הכי מהר מבחינת כמות המשחקים, אך הכי מאוחר מבחינת התאריך. (בעקבות פגרת נגיף הקורונה) נוריץ' סיטי, בורנמות' ווטפורד הן הקבוצות שירדו ליגה. 20 קבוצות משתתפות בפרמייר ליג, 17 מתוכן ממשיכות בליגה מהעונה שעברה, 3 קבוצות נוספות העפילו מהפוטבול ליג צ'מפיונשיפ: נוריץ' סיטי, שפילד יונייטד ואסטון וילה. נוריץ' סיטי ואסטון וילה חזרו לליגה הראשונה לאחר היעדרות של 3 עונות, בעוד ששפילד יונייטד חזרה לאחר 12 עונות. הן החליפו את קארדיף סיטי, פולהאם (שתי הקבוצות ירדו לאחר עונה אחת בליגה הראשונה) והאדרספילד טאון (ירדה לאחר שתי עונות). ירידתה של קארדיף סיטי, הותירה את הפרמייר ליג לראשונה מאז עונת 2010/11 ללא אף קבוצה מווילס. הכרטיס לשלב המוקדמות השני מוקצה לזוכת גביע הפוטבול ליג, אולם עם זכייתה של מנצ'סטר סיטי בתואר הכרטיס הועבר למקום השישי בליגה. ארסנל קיבלה את הכרטיס השני לשלב הבתים המוקצה לזוכת גביע ה-FA. מדיה וקבצים בנושא עונת 2019/2020 בפרמייר ליג בוויקישיתוף Premier League Player Stats - Goals, www.premierleague.com (באנגלית) Premier League Player Stats - Assists, www.premierleague.com (באנגלית) Premier League Player Stats - Clean sheets, www.premierleague.com (באנגלית)
Middle Child

"Middle Child" (בעברית: "ילד אמצעי"; מעוצב: "MIDDLE CHILD") הוא סינגל שהוקלט על ידי הראפר האמריקאי ג'יי קול. השיר יצא לאור ב-23 בינואר 2019, דרך דרימוויל רקורדס, השיר נכתב על ידי ג'יי קול והופק על ידי טי-מינוס וג'יי קול. השיר מכיל דגימה מתוך השיר "Wake Up to Me", שנכתב על ידי פלדר והריס ובוצע על ידי פירסט צ'ויס. ב-20 בינואר 2019 קול מחק את כל התמונות בעמוד האינסטגרם שלו, יום לאחר מכן פרסם קול מספר פוסטים המכילים שורות מתוך השיר, מאוחר יותר, קול מחק את כל הפוסטים. באותו יום קול הודיע במדיה החברתית שהוא הולך להוציא את השיר בתאריך 23 בינואר 2019 והעלה את העטיפה אשר הציגה את כותרת השיר באותיות גדולות על רקע אפור. השיר נכנס לאלבום האוסף של הלייבל של ג'יי קול דרימוויל רקורדס Revenge Of The Dreamers III. הווידאו קליפ של השיר הועלה לערוץ יוטיוב הרשמי של קול ב-25 בפברואר 2019. ב-22 בפברואר קול הודיע על הקליפ באתר טוויטר. הקליפ צולם בגאורגיה ובוים על ידי הראפר מז. בקליפ מופיעים אמנים מהלייבל של קול דרימוויל רקורדס לוט, אומן וקוז.} מידע על הסינגל "Middle Child" באתר מיוזיק בריינז מילות השיר "Middle Child" באתר Genius סרטון השיר "Middle Child" באתר יוטיוב מידע על השיר "Middle Child" באתר iTunes מידע על השיר "Middle Child" באתר ספוטיפיי MIDDLE CHILD - Single by J. Cole (באנגלית אמריקאית), נבדק ב-2019-07-14 BMI | Repertoire Search, repertoire.bmi.com (ארכיון) J. Cole Comes Back To Instagram, "I'm Counting My Bullets", HotNewHipHop J. Cole Announces New Single "Middle Child" Dropping Wednesday, HotNewHipHop How To Make Beats with Tay Keith | Jobs Unlisted, Complex (באנגלית) J. Cole Set To Debut "Middle Child" Music Video On Monday, HotNewHipHop Gold & Platinum, RIAA (באנגלית אמריקאית) Middle Child by J. Cole, dreamville.lnk.to (באנגלית)
Diva: The Singles Collection

Diva: The Singles Collection (בעברית: דיווה: אוסף הסינגלים) הוא אלבום האוסף הרביעי של הזמרת-יוצרת האנגלייה שרה ברייטמן. האלבום יצא לאור ב-6 באוקטובר 2006, בהוצאת חברת התקליטים אנג'ל רקורדס. בסמוך לצאתו של אלבום האוסף, יצא אלבום הווידאו, Diva: The Video Collection. אלבום האוסף זכה להצלחה חסרת תקדים ביפן והפך לאלבום הקלאסי הנמכר ביותר במדינה בשנת 2007. Diva: The Singles Collection הופק על ידי פרנק פיטרסון. הוא הופץ לראשונה ב-6 באוקטובר 2006, בארצות הברית ולאחר מכן יצא בשאר רחבי העולם בפורמטים שונים. אלבום הווידאו, Diva: The Video Collection, שיצא בסמוך לצאת Diva: The Singles Collection, כלל שירים שנכללו גם בו. הרצועה, "The Phantom of the Opera", הוקלטה ביחד עם סטיב הארלי, בשונה מהגרסה שהוקלטה ביחד עם מייקל קרופורד. ביפן זכה Diva: The Singles Collection להצלחה חסרת תקדים, כאשר בשבוע הפתיחה שלו נמכר שם בלמעלה מ-77,000 עותקים; אחד משבועות הפתיחה הגדולים בהיסטוריה. בנוסף לכך, הפך לאלבום הקלאסי הנמכר ביותר במדינה בשנת 2007, עם מכירות של למעלה מ-600,000 עותקים בסך הכול. בקוריאה הדרומית זכה Diva: The Singles Collection להצלחה חסרת תקדים גם כן, כאשר הפך שם לאלבום המערבי הנמכר ביותר בשנת 2010. מידע על האלבום Diva: The Singles Collection באתר MusicBrainz מידע על האלבום Diva: The Singles Collection באתר AllMusic האלבום Diva: The Singles Collection באתר Discogs האלבום Diva: The Singles Collection באתר ספוטיפיי Diva: The Singles Collection, נבדק ב-2022-01-22 "大阪でダブル・プラチナ・ディスクを授受". emimusic.jp. Archived from the original on 14 February 2012. Retrieved 16 November 2011., web.archive.org Sarah Brightman - Diva: The Video Collection, Discogs (באנגלית) "大阪でダブル・プラチナ・ディスクを授受". emimusic.jp. Archived from the original on 14 February 2012. Retrieved 16 November 2011., web.archive.org Gold & Platinum, RIAA (באנגלית) "Argentinian video certifications – Sarah Brightman – Diva: The Video Collection". Argentine Chamber of Phonograms and Videograms Producers. Sarah Brightman & Andrew Lloyd Webber - Surrender: The Unexpected Songs, Discogs (באנגלית) Sarah Brightman, Andrew Lloyd Webber - Surrender: The Unexpected Songs, Discogs (באנגלית) Sarah Brightman - Diva : The Singles Collection, Discogs (באנגלית) "Music Industry WHITE PAPER 2011" (PDF). KOCCA (Page 438). Retrieved 14 July 2011. "[스크랩 2010 년 가온 차트 부문 별 Top 100 위 <국외>". TVXQ. Retrieved 14 July 2011.] (ארכיון) "Argentinian album certifications – Sarah Brightman – Diva". Argentine Chamber of Phonograms and Videograms Producers. "莎拉·布莱曼新专辑Diva:The Singles Collection 歌剧精华典藏专辑". (ארכיון) IFPI — Representing the recording industry worldwide, www.ifpi.org 一般社団法人 日本レコード協会, www.riaj.or.jp The Official New Zealand Music Chart, THE OFFICIAL NZ MUSIC CHART (באנגלית) www.kocca.kr Google Translate, archive.is, ‏2012-06-30